Diari Oficial de la Generalitat Valenciana


Sumari del DOGV 8153, del 20-10-2017 (2017/9254)

RESOLUCIÓ de 13 d'octubre de 2017, de la Direcció General de Centres i Personal Docent i de la Direcció General de Formació Professional i Ensenyaments de Règim Especial, per la qual s'autoritzen per a impartir els cursos preparatoris de les proves d'accés els centres que figuren en l'annex d'aquesta resolució.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8153

Data del DOGV
:   20-10-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/9254


Data del document
:   13-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 13 d'octubre de 2017, de la Direcció General de Centres i Personal Docent i de la Direcció General de Formació Professional i Ensenyaments de Règim Especial, per la qual s'autoritzen per a impartir els cursos preparatoris de les proves d'accés els centres que figuren en l'annex d'aquesta resolució. [2017/9254]  
Vista l'Ordre de 17 de juliol de 2009, de la Conselleria d'Educació, per mitjà de la qual es regulen els cursos preparatoris de les proves d'accés a la Formació Professional en centres docents de la Comunitat Valenciana que impartisquen ensenyaments de cicles formatius i s'estableix el procediment d'admissió per a cursar aquests ensenyaments finançats amb fons públics en centres docents (DOGV 6068, 30.07.2009).  
Vist l'article 4, «Autorització per a impartir els cursos preparatoris de les proves d'accés», de l'ordre esmentada.  
Vist l'apartat tres de la disposició final vint-i-quatre de la Llei 2/2011, de 4 de març, d'economia sostenible, que modifica la redacció de l'article 41.5 de la Llei orgànica 2/2006, de 3 de maig, d'educació.  
  
Vistos els informes de la Inspecció Educativa de les direccions territorials d'Educació, Investigació, Cultura i Esport de la Comunitat Valenciana sobre les sol·licituds presentades per a l'autorització de la impartició dels cursos esmentats.  
Basant-se en la normativa mencionada, no serà aplicable l'article 1 de l'Ordre de 17 de juliol de 2009, de la Conselleria d'Educació, per la qual es regulen els cursos preparatoris de les proves d'accés a la Formació Professional en centres docents de la Comunitat Valenciana que impartisquen ensenyaments de cicles formatius i s'estableix el procediment d'admissió per a cursar aquests ensenyaments finançats amb fons públics en centres docents, pel que fa a prendre en consideració la nota obtinguda en els cursos preparatoris per al càlcul de la nota final de la prova d'accés.  
Per tot això i en virtut de les competències establides en el Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, i per les atribuïdes en l'article 4.4 de l'Ordre de 17 de juliol de 2009, de la Conselleria d'Educació, per la qual es regulen els cursos preparatoris de les proves d'accés a la Formació Professional en centres docents de la Comunitat Valenciana que impartisquen ensenyaments de cicles formatius i s'estableix el procediment d'admissió per a cursar aquests ensenyaments finançats amb fons públics en centres docents, resolem:  
  
Primer  
Autoritzar els centres que figuren en l'annex I d'aquesta resolució per a impartir els cursos preparatoris de proves d'accés als cicles formatius de grau mitjà i/o de grau superior d'acord amb l'organització dels cursos per centre educatiu, el grau a què van dirigits i les opcions de la part específica de la prova d'accés a cicles formatius de grau superior que figura en aquest annex.  
  
Segon  
En virtut de la normativa mencionada, no serà aplicable l'increment de la nota final de la prova d'accés a cicles formatius per a l'alumnat d'aquests cursos preparatoris.  
Els centres autoritzats per aquesta resolució per a impartir els cursos preparatoris de les proves d'accés als cicles formatius, hauran de comunicar a l'alumnat dels cursos amb antelació a la matrícula en aquests que la qualificació obtinguda en els cursos no incidirà de cap forma en el càlcul de la nota final de la prova d'accés.  
  
Tercer  
L'organització, la duració i la distribució dels cursos preparatoris de les proves d'accés a cicles formatius de grau mitjà i grau superior és la prevista en l'article 8 de l'Ordre de 17 de juliol de 2009, de la Conselleria d'Educació, en la redacció donada en l'article 5, apartat 3, de l'Ordre 46/2012, de 12 de juliol, de la Conselleria d'Educació, Formació i Ocupació.  
  
Quart  
La Inspecció Educativa supervisarà la correcta organització, duració i distribució dels esmentats cursos, així com la titulació requerida al professorat per a la impartició d'aquests.  
La present resolució s'inscriurà en el Registre de Centres Docents de la Comunitat Valenciana.  
  
Contra la present resolució, que esgota la via administrativa, els centres privats podran interposar un recurs de reposició davant del conseller d'Educació, Investigació, Cultura i Esport, en el termini d'un mes a comptar des de l'endemà de ser publicada o notificada, de conformitat amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o presentar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació de la resolució, d'acord amb el que estableix l'article 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 13 d'octubre de 2017.- El director general de Centres i Personal Docent: Joaquín Carrión Candel. La directora general de Formació Professional i Ensenyaments de Règim Especial: Marina Sánchez Costas.